Cuc Phuong
Store norske leksikon,Geografi,Verdens geografi,Asia,Vietnams geografi
Cuc Phuong er den eldste og største nasjonalparken i Vietnam. Den ligger 120 kilometer sørvest for Hanoi, og ble erklært som nasjonalpark i 1962 av president Ho Chi Minh. Cuc Phuong ligger i elva Song Hongs (Rødeelven) delta, mellom to kalksteinsfjell, fra 150 til 656 meter over havet. Dette gjør at parken har et helt spesielt klima.
Et nasjonalparksenter ble åpnet i Cuc Phuong i 2000. Parken har et areal på 222 kvadratkilometer og består for det meste av regnskog. I Cuc Phuong er det registrert 136 ulike pattedyr, 122 krypdyr og amfibier, 336 fuglearter og 2234 plantearter. Blant disse er flere utrydningstruede arter.Parken er en av de største turistattraksjonene i Vietnam. I områdene rundt nasjonalparken bor det cirka 50 000 mennesker. Dette innebærer at nasjonalparken er under sterkt press. Les mer i Store norske leksikon Vietnams geografi Vietnam økonomi og næringsliv i Vietnam Planteliv i Vietnam Dyreliv i Vietnam Eksterne lenker Nasjonalparkens hjemmeside